Diari Oficial de la Generalitat Valenciana


Sumari del DOGV 9287, del 28-02-2022 (2022/1540)

RESOLUCIÓ de 23 de febrer de 2022, de la consellera d'Innovació, Universitats, Ciència i Societat Digital, per la qual nomena membres del Ple del Consell Valencià d'Universitats i Formació Superior
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1540


Data del document
:   23-02-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * Consell Valencià d'Universitats i de Formació Superior

RESOLUCIÓ de 23 de febrer de 2022, de la consellera d'Innovació, Universitats, Ciència i Societat Digital, per la qual nomena membres del Ple del Consell Valencià d'Universitats i Formació Superior [2022/1540]  
  
La Llei 4/2007, de 9 de febrer, de la Generalitat, de coordinació del sistema universitari valencià, crea i regula, en el capítol II del títol III, el Consell Valencià d'Universitats i de Formació Superior, i estableix en l'article 25 els vocals que integren el Ple d'aquest Consell.  
  
L'article 26.1 de la norma legal esmentada disposa que els membres del Ple del Consell Valencià d'Universitats i de Formació Superior, que no ho siguen per raó del seu càrrec, seran nomenats per la persona que dirigeix la Conselleria competent en matèria d'universitats, amb designació prèvia de l'òrgan corresponent, per un període de quatre anys, i podran ser renovats per períodes successius d'igual durada. En cas de produir-se una vacant per renúncia o revocació de la designació, el nou membre serà nomenat pel període restant de mandat de qui ha cessat.  
  
Vist tot això, de conformitat amb el que es preveu en l'article 26.1 de la Llei 4/2007, de 9 de febrer, de la Generalitat, de coordinació del sistema universitari valencià, conforme a la proposta de la directora general d'Universitats, i en virtut de les competències atribuïdes pel Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer  
Nomenar com a vocals del Ple del Consell Valencià d'Universitats i Formació Superior a:  
Lea Olcina Botella, en representació de l'estudiantat de la Universitat Politècnica de València.  
José Vicente Asensi Seva, director del Conservatori Superior de Música d'Alacant, com a vocal en representació dels centres superiors d'ensenyaments artístics superiors adscrits a l'ISEACV.  
Arturo García Muñoz, en representació de l'estudiantat dels centres d'ensenyaments artístics superiors adscrits a l'ISEACV.  
  
Segon  
La present resolució farà efecte des del mateix dia de la seua signatura, sense perjudici de la posterior publicació en el Diari Oficial de la Generalitat Valenciana.  
De conformitat amb el que s'estableix en els articles 107, 116 i 117 de la Llei de règim jurídic de les administracions públiques i del procediment administratiu comú, i 10, 14 i 16 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà recórrer potestativament en reposició; o bé, caldrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant la consellera d'Innovació, Universitats, Ciència i Societat Digital, en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.  
  
Alacant, 23 de febrer de 2022.-La consellera d'Innovació, Universitats, Ciència i Societat Digital: Carolina Pascual Villalobos.